ANDIJON ShAHRIDAGI FUTBOL BO‘YIChA IXTISOSLAShTIRILGAN MAKTAB-INTERNAT O‘QUVChI-FUTBOLChILARI TA’MINOTI NORMATIVLARINI HAMDA UNI JIHOZLASh UChUN MOL-MULK RO‘YXATINI TASDIQLASh TO‘G‘RISIDA

O‘zbekiston Respublikasi Prezidentining “Andijon shahrida futbol bo‘yicha Ixtisoslashtirilgan maktab-internat tashkil etish to‘g‘risida” 2010-yil 12-avgustdagi PQ-1388-son qarorining 6-bandini bajarish yuzasidan Vazirlar Mahkamasi qaror qiladi: 
 1. Quyidagilar: 
 Andijon shahridagi futbol bo‘yicha Ixtisoslashtirilgan maktab-internat o‘quvchi-futbolchilarini yotoqxona anjomlari, oziq-ovqat bilan, shuningdek o‘quvchi-futbolchilarni va murabbiylarni sport ekipirovkasi va formasi bilan ta’minlash normativlari 1 va 2-ilovalarga muvofiq; 
 Andijon shahridagi futbol bo‘yicha Ixtisoslashtirilgan maktab-internat uchun zarur bo‘lgan o‘quv-mashq, sport va xo‘jalik uskunalari, anjomlar, zamonaviy kompyuter texnikasi, texnika va transport vositalari, shuningdek boshqa mol-mulk ro‘yxati 3-ilovaga muvofiq tasdiqlansin. 
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.N. Aripov zimmasiga yuklansin.